****

**Sürgősségi indítvány**

Előterjesztés EMJ Város Önkormányzata Közgyűlésének egyes helyi adókról szóló önkormányzati rendeleteinek felülvizsgálatára

**Tisztelt Közgyűlés!**

A helyi adók egyre nagyobb arányt képviselnek az önkormányzati bevételek között, egyben az önkormányzati finanszírozási rendszer legfőbb forrásai, hiszen a helyi adóztatásból származik a saját bevételek döntő része.

Fontosnak tartom, hogy képviselőként tisztában legyünk azzal, hogy a városunkban alkalmazott adómértékek és kedvezmények hogyan viszonyulnak más megyei jogú városok gyakorlatához, mennyiben követik a jelenlegi tendenciákat.

Erre tekintettel javaslom, hogy az Adó Iroda vizsgálja meg más megyeszékhelyek adórendeleteit, a más megyei jogú városokban alkalmazott es elfogadható standardokat a helyi adók tekintetében, továbbá célszerűnek tartom megvizsgálni azt is, hogy az infláció hogyan érvényesül az egyes megyei jogú városok adópolitikájában, így Egerben is. (Pl.: Győr, Szeged, Székesfehérvár, Szombathely, Tatabánya, Kecskemét, Békéscsaba, Dunaújváros stb).

Javaslom, hogy az elkészült összefoglaló jelentést minden képviselő rendelkezésére bocsássa az Adó Iroda, legkésőbb 2022. november 7. napjáig.

 Eger, 2022. október 26.

Orosz Lászlóné

képviselő

**Határozati javaslat:**

EMJV Közgyűlése felkéri Eger Megyei Jogú Város Jegyzőjét és az Adó Iroda Vezetőjét, hogy az építményadó es helyi iparűzési adó tekintetében Eger Megyei Jogú Várossal összehasonlítva vizsgálja meg a megyei jogú városok adóügyi szabályozását és a más megyei jogú városokban alkalmazott elfogadható standardokat a helyi adók tekintetében. A vizsgálat eredményeit tartalmazó összefoglaló jelentést 2022. november 7. napjáig kell a képviselők rendelkezésére bocsátani.

Felelős: Eger Megyei Jogú Város Jegyzője megbízásából Korsós László Adóiroda Vezető je

Határidő:  2022. november